 Сигурна съм, уважаеми дами и господа, че ще се объединим около това, че енергийният пакет Чиста енергия за всички европейци е един изключително амбициозен и уникален по своята същност законодателен пакет. Ето защо ние си даваме ясна сметка, че постигането на консенсусни позиции между държавите, членки и Европейският парламент няма да бъде лесна задача. Това ще бъде едно предизвикателство пред нас.